བདེ་སྐྱིད་་་་ཨ་ཕའི་བུ་མོ་་་་་་་བུ་མོ་ཁྱོད་གང་ན་ཡོད་་་་་་ཨ་ཅག་འདས་རྗེས་ཨ་ཕས་དུས་ཚོད་ངེས་མེད་དུ་ངུད་རྒྱངས་བྱས་ཤིང་།དེས་བདག་གི་སེམས་ལ་ཚོར་སྣང་འཇིགས་ཡེར་བ་རེ་སྟེར།སྟོན་ཀ་དེར།ཨ་ཕ་ཁྱིམ་གྱི་ཉེ་འཁོར་ལས་ཐག་རིང་ལ་འགྲོ་མ་ནུས་ཤིང་།ངས་ཞིང་ཁར་ཕྱི་ཇ་བསྐྱལ།དེ་སྔ་ཡིན་ན་ང་དགའ་བཞིན་སྤྲོ་བཞིན་ཞིང་ཁར་འགྲོ་བ་ཡིན་མོད།སྟོན་ཀ་དེར།ང་ཕྱི་ཇ་བསྐྱལ་དུ་འགྲོ་བར་སུན་སྣང་ཚད་མེད་སྐྱེས།ངས་ཨ་སྲུ་ལ་ཇ་བྱིན་ཏེ།སྔར་གྱི་སྤྲོ་སྣང་འཚོལ་ཕྱིར་ཉེ་འཁོར་ལ་ཉུལ།ག་ཤེད་ཅིག་ནས་ཨ་ཅག་གི་བཞིན་རས་མཐོང་སྙམ་དང་།སྐད་གདངས་གོ་སྙམ་བྱེད།མི་རྣམས་ཤི་བའི་རྗེས་སུ་ཕྱིར་ཡོང་ལན་ཅིག་ཡོད་ན་ཨང་སྙམ་ཞིང་།ཕྱིར་ལོག་འོངས་ནས་ཨ་ཕ་དང་ལྷན་དུ་བསྡད།ཨ་ཕའི་གནས་བབ་ཉིན་རེ་བཞིན་ཇེ་སྡུག་ཇེ་སྡུག་རེད།གལ་ཏེ།རྐྱེན་ངན་དེ་བྱུང་མེད་ན།ཨ་ཕ་ད་དུང་ལོ་འགའ་ཞིག་ལ་འཚོ་བའི་རེ་བ་ཡོད་ཀྱང་།གློ་བུར་ཐོག་རྒྱག་གི་གོད་ཆག་དེ་ནི་ཨ་ཕ་ལ་མཚོན་ན་ཡང་།ཆེས་ཧ་ཅང་ལྕི་བའི་ཆད་པ་དྲག་པོ་ཞིག་ཅི་ལ་མིན།ཨ་ཅག་འདས་ནས་ཟླ་བ་གསུམ་གྱི་རྗེས་སུ།ཨ་ཕ་ཡང་ང་ཚོའི་འཇིག་རྟེན་དང་གཏན་དུ་གྱེས་པར་གྱུར།